CELEX: 62009TN0463
Language: el
Date: 2009-11-20 00:00:00
Title: Υπόθεση T-463/09: Προσφυγή της 20ής Νοεμβρίου 2009 — Herm. Sprenger κατά ΓΕΕΑ — Kieffer Sattlerwarenfabrik (Σχήμα αναβατήρα)

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/37
            
         Προσφυγή της 20ής Νοεμβρίου 2009 — Herm. Sprenger κατά ΓΕΕΑ — Kieffer Sattlerwarenfabrik (Σχήμα αναβατήρα)
   (Υπόθεση T-463/09)
   2010/C 11/69
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Herm. Sprenger GmbH & Co. KG (Iserlohn, Γερμανία) (εκπρόσωπος: V. Schiller, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Georg Kieffer Sattlerwarenfabrik GmbH (Μόναχο, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 4ης Σεπτεμβρίου 2009 στην υπόθεση R 1614/2008-4,
            
         
               —
            
            
               να απορρίψει την αίτηση με την οποία η εταιρία Georg Kieffer Sattlerwarenfabrik GmbH ζητεί να αναγνωριστεί η ακυρότητα του κοινοτικού σήματος αριθ. 1 599 620, του οποίου δικαιούχος είναι η προσφεύγουσα,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το τρισδιάστατο κοινοτικό σήμα αριθ. 1 599 620 για προϊόντα της κλάσης 6.
   
      Δικαιούχος του κοινοτικού σήματος: Η προσφεύγουσα.
   
      Αιτούσα την κήρυξη της ακυρότητας του κοινοτικού σήματος: Η εταιρία Georg Kieffer Sattlerwarenfabrik GmbH.
   
      Απόφαση του τμήματος ακυρώσεως: Απόρριψη της αίτησης κήρυξης της ακυρότητας.
   
      Απόφαση του τμήματος προσφυγών: Ακύρωση της απόφασης του τμήματος ακυρώσεως και κήρυξη της ακυρότητας του εν λόγω κοινοτικού σήματος.
   
      Λόγοι ακυρώσεως:
   
   
               —
            
            
               Παράβαση του άρθρου 52, παράγραφος 1, στοιχείο α', σε συνδυασμό με το άρθρο 7, παράγραφος 1, του κανονισμού (ΕΚ) 207/2009 (1), καθόσον έγινε κακώς δεκτό ότι το σήμα δεν είχε εξαρχής διακριτικό χαρακτήρα.
            
         
               —
            
            
               Παράβαση των άρθρων 52, παράγραφος 1, στοιχείο α', και 52, παράγραφος 2, σε συνδυασμό με το άρθρο 7, παράγραφος 3, του κανονισμού (ΕΚ) 207/2009, καθόσον έγινε κακώς δεκτό ότι το επίμαχο σήμα δεν απέκτησε διακριτικό χαρακτήρα λόγω της χρήσης του.
            
         
               —
            
            
               Παράβαση του άρθρου 76, παράγραφος 1, πρώτο εδάφιο, του κανονισμού 207/2009, καθόσον τα επίμαχα πραγματικά περιστατικά δεν εξακριβώθηκαν προσηκόντως.
            
         
               —
            
            
               Παράβαση του άρθρου 83 του κανονισμού 207/2009 από την άποψη της αρχής της εκατέρωθεν ακροάσεως.
            
         
               —
            
            
               Παράβαση του άρθρου 77, παράγραφος 1, του κανονισμού 207/2009, καθόσον το τμήμα προσφυγών έπρεπε να έχει δεχτεί το επικουρικό αίτημα της προσφεύγουσας να διεξαχθεί προφορική διαδικασία.
            
         
               —
            
            
               Παραβίαση της Συνθήκης ΕΚ από την άποψη του θεμελιώδους δικαιώματος για δίκαιη δίκη.
            
         
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).